Det oplyser vagtchef Michael Hæstrup fra Nordjyllands Politi. Kl. 01.15 gik alarmen i Dagli'Brugsen i Sulsted. Overvågningsbilleder fra butikken afslører tre gerningsmænd, der kommer ind ved at smadre glasdøren i indgangspartiet. Det er endnu ikke opgjort, hvad de har stjålet. Kl. 01.41 er den gal igen, denne gang i Spar Nord i Vadum. Her bliver døren sparket ind og tyvene går direkte efter mønttælleren. Men den er tom, så tyvene slipper af sted uden noget som helst. Kl. 02.37 går det ud over Spar Nord i Vodskov. Her har tyvene held med at få udbyttet fra mønttælleren med sig. Derudover melder politiet om en stålet bil, også i Vodskov. Det drejer sig om en sølvgrå Volkswagen Tourag 5.0 v. 10 med registreringsnummer VP 95 331. Det er en ordentlig bil, så politiet frygter, den skal bruges til andre tyverier. Vagtchefen mener desuden, det er påfaldende, at den er stjålet i samme by som det ene indbrud.
Indbrudstyvene har haft en travl start på 2011. Natten til mandag slog de til fire gange i det nordjyske.